1.pielikums

Tirgus izpētei

“Zāles pļaušanas pakalpojuma sniegšana

 Balvu pilsētas daudzdzīvokļu māju pagalmos un to piegulošajās teritorijās”

(ID Nr. SAN-TEX TI 2025/9)

**TEHNISKĀ SPECIFIKĀCIJA/ TEHNISKAIS PIEDĀVĀJUMS**

**“Zāles pļaušanas pakalpojuma sniegšana Balvu pilsētas daudzdzīvokļu māju pagalmos un to piegulošajās teritorijās”**

**(ID Nr.** **SAN-TEX TI 2025/9)**

**Veicamo darbu apjoms:**

Zāles pļaušana veicama Balvu novada pašvaldības aģentūras “SAN-TEX” apsaimniekošanā esošo māju (81 gb.) pagalmos un to piegulošajās teritorijās. Līguma darbības laikā zāles pļaušana notiek pēc faktiskās nepieciešamības, vidēji 3 – 5 reizes katrai mājai. Atsevišķām mājām (apmēram 10 gb.) zāles pļaušanas pakalpojums var nebūt nepieciešams.

**Veicamo darbu raksturojums:**

* + - 1. Zāles pļaušana veicama ar zāles pļaušanas tehniku (pašgājēju traktoriem vai raideriem un rokas pļāvējiem – trimmeriem) atbilstoši apvidum un reljefam, lai nodrošinātu kvalitatīvu un līdzenu zāles nopļaušanu gan līdzenās vietās, gan nogāzēs, gan ap apstādījumiem, būvēm, soliņiem, apgaismes stabiem u.c. zaļās zonas labiekārtojuma elementiem;
			2. Pēc zāliena nopļaušanas ar pašgājēju traktoriem vai raideriem veikt zāliena piepļaušanu ar trimmeriem (ap kokiem, stabiem, stādījumiem, grāvju nogāzēs u.c.);
			3. Vietās, kur nav iespējama zāliena pļaušana ar pašgājēju pļāvēju vai raideru, veikt zāliena nopļaušanu ar trimmeriem (ap kokiem, stabiem, stādījumiem, grāvju nogāzēs u.c.);
			4. Nopļauto zālienu savākt un nogādāt Izpildītāja atbērtnē;
			5. Ilgstoša lietus laikā nopļauto zāli nav jāved uz atbērtni, bet atkārtoti pļaujot, tā tiek savākta un nogādāta uz atbērtni ar jauno nopļauto zāli;
			6. Veicot darbus, nedrīkst bojāt koku stumbrus, kokaugu stumbru mizas, žogus, būves, ielu, ceļu, ietvju un taciņu aprīkojumu, labiekārtojuma elementus u.c.;
			7. Nav pieļaujama nopļautās zāles izkliedēšana uz taciņām, ietvēm, ielām un laukumiem. Ja sasmalcinātā zāle nokļūst uz cietā seguma, tā jānotīra 3 (trīs) stundu laikā pēc pļaušanas;
			8. Orientējošais zāles augstums pēc pļaušanas – ne vairāk kā 5 cm visā platībā;
			9. Pļāvums jāveic līdzens, zāles augstums pirms pļaušanas nedrīkst pārsniegt 15 cm;
			10. Zāles pļaušanas laikā nedrīkst sabojāt augsnes virskārtu.

**Vispārīgas prasības:**

Par zāles pļaušanas nepieciešamību Balvu novada p/a „SAN-TEX” pārstāvis vai dzīvojamo māju vecākie rakstiski vai telefoniski informē Izpildītāju vismaz 5 darba dienas pirms pakalpojuma nepieciešamības;

Iesniedzot pieņemšanas-nodošanas aktu par paveiktajiem darbiem, tajā jābūt norādītiem darbiem pozīcijās pa mājām, nostrādātajām stundām un izmantotā pakalpojuma veidiem. Pieņemšanas-nodošanas akts tiek uzskatīts par Pasūtītāja parakstītu tikai tad, kad to ir parakstījuši visu attiecīgo daudzdzīvokļu māju māju vecākie.

Pirms pļaušanas precizēt pļaujamo platību robežas dabā pie Pasūtītāja pārstāvja;

Veicot darbus, jāievēro visi drošības noteikumi (darba drošība, satiksmes drošība, ugunsdrošība u.c.);

Nav pieļaujama vides piesārņošana ar sadzīves atkritumiem, izlietu degvielu, eļļām un citām vielām;

Rakstiski vai telefoniski informēt Pasūtītāja pārstāvi par gadījumiem, kad darba uzdevuma izpildes laikā tiek izpostītas atkritumu urnas, soliņi vai citi apstādījumu elementi (puķu stādījumi, ceļu segumi u.c.);

Savākt un utilizēt pļaujamajā teritorijā esošos atkritumus, tajā skaitā nesasmalcināto zāli.

**☐** (*atzīmē, ja piekrīt*) **Pretendents apliecina, ka apņemas izpildīt pasūtītāja Tehniskajā specifikācijā noteiktās prasības.**

*Amats, vārds uzvārds, paraksts*[[1]](#footnote-1)\_\_\_\_\_\_\_\_\_\_\_\_\_\_\_\_

1. Rekvizītus “datums” un “paraksts” neaizpilda, ja dokuments sagatavots atbilstoši normatīvajiem aktiem par elektronisko dokumentu noformēšanu. [↑](#footnote-ref-1)